[{"text_idx": "#000002", "text": "UudisedKultuurAKEesti uudisedSportVa\u0308rsked raadiouudisedVa\u0308lisuudisedMenurus.err.eeMajandusTeadusnews.err.eeArvamusReitingudIlmViipekeelsedTVETVETV2ETV+RaadioVikerraadioRaadio 2KlassikaraadioRaadio 4Raadio TallinnLasteleJupiterJupiterArhiiv"}, {"text_idx": "#000004", "text": "Foto Queeni kontserdilt Autor/allikas: Maris Savik"}, {"text_idx": "#000008", "text": "Sama suvi, Red Hot Chili Peppers Riias. Tu\u0308druk minu ees teeb tervest(!) kontserdist nutitelefoni vahendusel otseu\u0308lekannet. Ma ei na\u0308e kordagi, et ta vaataks pa\u0308riselt oma kahe silmaga lavale, aga palavikuliselt vilkleval ekraanil jooksevad vaid u\u0308livo\u0303rdes kommentaarid otse su\u0308ndmuste epitsentrist. Kas ta oli kohal?"}, {"text_idx": "#000010", "text": "Kontserdiemotsioone seedides leian end tihti mo\u0303tisklemast selle u\u0308le, mida ta\u0308hendab so\u0303napaar \"jagatud kogemus\". Kas see on jagatud hetk artisti ja publiku vahel, massi jo\u0303ud ja su\u0308nergia? Vo\u0303i jagatud hetk massimeedia vahendusel, ko\u0303igile kogemiseks, aga kaugel reaalsusest? Ma ei taha pidada epistlit, vaid kutsun kaasa mo\u0303tlema. Subjektiivselt, irooniliselt, aga ausalt."}, {"text_idx": "#000011", "text": "2020, paar pa\u0308eva tagasi, Steel Panther siinsamas Tallinnas. Ko\u0303laks ju pa\u0308ris lahedalt, kui ma kirjeldaksin, kuidas laval toimuv meisterlik paroodia paneb hetkeks ko\u0303ik sotsiaalsed normid pausile, et vana hea u\u0308le vo\u0303lli seksistlik gla\u0308mm saaks rinnad paljaks kiskuda ja lava ihast va\u0308a\u0308nlema panna. Mulle meeldiks midagi sellist lugeda ja mo\u0303elda, et ma olin ka seal. Aga te ko\u0303ik juba teate seda \u2013 vo\u0303i saate soovi korral kohe teada \u2013, sest Elu24 ja sotsiaalmeedia annavad vo\u0303imaluse ta\u0308pselt ja\u0308rele vaadata, kes olid need tu\u0308drukud vo\u0303i kuidas nad laval ennastunustavalt suudlesid. Need hetked olid kirss va\u0308ga mitmeplaanilise kontserdi tordil ja ku\u0308llap mo\u0303tles nii mo\u0303nigi naine, et hetke ajel oleks ju pa\u0308ris lahe vooluga kaasa minna \u2013 aga kas nad tahaksid seda hiljem sajas versioonis ja\u0308rele vaadata? Pigem mitte. Nii ka\u0308rbub spontaansus \"suure venna\" valvsa pilgu all mannetuks a\u0308rama\u0308rkimiseks, et ju oleks vo\u0303inud, aga... Pole siis ime, et rock'n'roll hakkab a\u0308ra surema."}, {"text_idx": "#000012", "text": "Me toodame nii palju sisu ja jagame nii palju, et unustame mo\u0303elda, miks me seda teeme ja mis sellega kaasneb. Klassikaline kontserdika\u0308itumine liigub u\u0308ha rohkem mo\u0308o\u0308da kokkuleppelist mo\u0303ttevormi. Eksisteerivad mingid peaaegu kohustuslikud suure kontserdi pean-selle-u\u0308les-vo\u0303tma-muidu-suren-momendid. Kontserdi algus, see kindlasti (kes on enne kuulnud, et ba\u0308nd tuleb lavale). Kitarrisoolo (isegi kui see ta\u0308hendab ku\u0308mneminutilist so\u0303rmekiiruse demonstratsiooni kolmel noodil, ikka on eriline). Trummisoolo (see on supereriline, sest enamasti on kontserdil ainult u\u0308ks trummisoolo; lisaks mo\u0303istetakse trummima\u0308ngu u\u0308ldiselt va\u0308hem kui keelpille, misto\u0303ttu ko\u0303ik na\u0308ib eriti meisterlik ja tuleks seeto\u0303ttu igaks juhuks u\u0308les filmida)! Ko\u0303ik ko\u0303ige tuntumad lood (teisi ei tunta, ja\u0308relikult pole nii head). Kui keegi kutsutakse publiku seast lavale. Kui mainitakse kontserdi toimumiskoha nime. Kui kasutatakse pu\u0308rotehnikat. Kui keegi teeb midagi lavastuslikult ebatavalist, na\u0308iteks lendab akustilise loo jaoks u\u0308le saali teisele platvormile (absoluutselt igal kontserdil mitmeaastase tuuri jooksul). Kui keegi teeb mingi nalja (mida sa oled juba ku\u0308mnest videost na\u0308inud, sest ba\u0308nd teeb sedasama nalja absoluutselt igal kontserdil mitmeaastase tuuri jooksul). Kui a\u0308kki juhtub midagi, mida ei oska ette na\u0308ha (na\u0308iteks keegi surebki pa\u0308riselt a\u0308ra, mis oleks muidugi jackpot)."}, {"text_idx": "#000013", "text": "Sapine, jah. Aga to\u0303ene. Me ko\u0303ik tahame olla rindereporterid, ainult et originaalsus, mida kajastada loodame, tapetakse kollektiivse nutiso\u0303ja ka\u0308igus a\u0308ra. Ko\u0303igil on tu\u0308kk, aga keegi ei saa trofeed ja kuidagi suvaline on selle laiba ko\u0303rval seista. Selle asemel et hinnata vo\u0303imalust 21. sajandil ikka veel elavat muusikat nautida ja midagi pa\u0308riselt kogeda, tekib olukord, kus hirmus millestki olulisest ilma ja\u0308a\u0308da vo\u0303etakse valimatult ko\u0303ik u\u0308les. Selle ka\u0308igus kaotatakse reaalne kogemus sootuks ning kogu digitaalne mass to\u0303lgitakse u\u0308ksikuteks jagatud laikideks ja u\u0308leja\u0308a\u0308nud infopru\u0308giks, millega keegi enam ei tegele. Mis siis lo\u0303puks alles ja\u0308a\u0308b?"}, {"text_idx": "#000016", "text": "Aga on veel u\u0308ks utoopia."}, {"text_idx": "#000018", "text": "Ma tulen selle kontserdi juurde ikka ja ja\u0308lle tagasi, sest see on ko\u0303ige a\u0308gedam asi, mida ma olen viimasel ajal kogenud. Vo\u0303ib-olla ma olen pildistamise suhtes u\u0308litundlik just seeto\u0303ttu, et see on pool minu to\u0308o\u0308st. Tegelen iga pa\u0308ev sellega, et muusikute visuaalset identiteeti ta\u0308psuseni lihvida, olla toetav ja suunav, aga mitte la\u0308mmatav. Muusika on peamine. Visuaal ra\u0308a\u0308gib juurde. Ma tunnen, kuidas u\u0308lekajastamine ei aita kaasa, vaid risustab. Isegi siis, kui iga ebakvaliteetne postitus on tasuta reklaam."}, {"text_idx": "#000019", "text": "Kas te teadsite, kuidas suurtel kontsertidel on enamasti tavaks, et professionaalse tehnikaga tohib pildistada lava eest ilma va\u0308lguta esimesed kolm lugu? Mo\u0303nikord asub fotoala sootuks helimeeste putka juures ning pildistamine ka\u0308ib u\u0308le publiku. Need on kokkuleppelised reeglid, mis on kutsutud ellu selleks, et fotograafide hord kontserdi maagiat a\u0308ra ei lo\u0303huks. Ma olen ahastanud palju imeliste hetkede u\u0308le just eriti pa\u0308rast neid kolme \"soojenduspala\", kui kaamera on hoiule pandud ja live to\u0303eliselt ka\u0308ima la\u0308heb. Aga see, et ma ei saa pildistada, on omamoodi tore. Need on minu mo\u0303ttepildid fu\u0308u\u0308siliste fotode vahel, varastatud varastamata kaadrid. Tegelikult ma ei taha neid a\u0308ra jagada. Samas on moodne nutikaamera nii heal tasemel, et tundub silmakirjalik seda reeglit mitte kontserdiku\u0308lastajatele laiendada. Kogu publik on potentsiaalselt vo\u0303imekas press, kes u\u0308ksteisega asukoha pa\u0308rast konkureerivad. Ainuke po\u0303hjus seda mitte teha saab olla siinkohal tehniline: mida suurem on kontsert, seda aegano\u0303udvam on telefonide kokkukorjamine ja sissepakkimine. Kaos igatpidi."}, {"text_idx": "#000020", "text": "Tahan toonitada, et ma ei vo\u0303itle siin enda kui fotograafi o\u0303iguse eest ko\u0303ike ja ko\u0303iki igal pool valimatult pildistada. Ma vo\u0303itlen enda kui melomaani ja kirgliku kontserdiku\u0308lastaja o\u0303iguse eest vahetult kohal olla. Kui u\u0308ldse midagi, siis kunstnik minus arvab, et pildistame liiga palju ja valik pilt tegemata ja\u0308tta on sama ta\u0308htis kui o\u0303ige kaadri leidmine. Tunnen, kuidas meedium, mida armastan, hakkab mind a\u0308ra va\u0308sitama. Ekraanid teevad ko\u0303ik tuimaks ja u\u0308hetaoliseks. Sellest ka need aastaarvud ja kontserdipaigad. See katk on universaalne. Selleks et oma pilku va\u0308rskena hoida, ei taha ma alati vaadata. Ja ma ei taha, et mind sunnitaks vaatama la\u0308bi teiste ekraanide. Tegelikult kehtib seesama ka mujal elus \u2013 reisil, na\u0308itusel..."}, {"text_idx": "#000022", "text": "Vo\u0303ib-olla ma olen a\u0308a\u0308rmiselt tagurlik, o\u0308eldes, et seda nutiva\u0308rki vo\u0303iks veidi piirata. Vo\u0303ib-olla see ongi uus reaalsus ja ma olen 29-aastane fossiil, kes kuulab muusikat vinu\u0308u\u0308lplaatidelt ja nutab taga mingit \"pa\u0308ris kogemust\", saamata pihta, kuidas asjad ka\u0308ivad. Aga ma arvan, et siin on mitmeid mo\u0303ttekohti. Nii kuulajatele, muusikutele kui ka kontserdikorraldajatele. Inimestele. Hetke va\u0308a\u0308rtuse, oma tegevuse ratsionaliseerimise ja kohalolemise kohta. Kunsti ja austuse ja arvestamise ja hindamise kohta. #bepresent #real #peace #fckoff"}, {"text_idx": "#000023", "text": "Lo\u0303petaks pauguga? O\u0308eldakse, et kui sa ma\u0308letad midagi kuueku\u0308mnendatest, siis sind polnud seal kohal. A\u0308rme unusta, et hipid tarbisid suurtes kogustes LSDd. Meil on nu\u0308u\u0308d LCDd. Efekt on sama, seadused vo\u0303iksid ka ja\u0308rele tulla. Mul on suva, kumba pidi."}, {"text_idx": "#000024", "text": "Iron Maiden annab suvel kontserdi Riias"}, {"text_idx": "#000025", "text": "Arvustus. U\u0308ks surmkindel aed ja varjupaik"}, {"text_idx": "#000026", "text": "Riffarrica annab naistepa\u0308eval debu\u0308u\u0308tplaadi va\u0308lja"}, {"text_idx": "#000027", "text": "Keset Tartu kaarsilda avati balletiajalugu tutvustav na\u0308itus"}, {"text_idx": "#000028", "text": "Vanemuise ballett ta\u0308histab 80. su\u0308nnipa\u0308eva na\u0308ituse ja galaetendusega"}, {"text_idx": "#000029", "text": "Vanemuises esietendub Brechti draama \"Kaukaasia kriidiring\""}, {"text_idx": "#000030", "text": "Otseu\u0308lekanne tulemas: avalik debatt Eesti akadeemilise muusikahariduse va\u0308ljakutsetest"}, {"text_idx": "#000031", "text": "Klassikaraadio su\u0308giskavas annavad tooni kontserdiu\u0308lekanded ja kultuurisaated"}, {"text_idx": "#000033", "text": "Laura Kalle: teater ei peaks ainult paitama"}, {"text_idx": "#000037", "text": "Filmiajakirjanik Hollywoodi streigist: mo\u0303ned suuremad filmid on edasi lu\u0308kkunud"}, {"text_idx": "#000038", "text": "Eesti animafilmide muusika sai kogumiku \"Anima pop\""}, {"text_idx": "#000039", "text": "Pille-Riin Purje: oskus naerda vabastab, puhastab hinge"}, {"text_idx": "#000040", "text": "Animafilmide kogumik \"Kaka, kevad ja teised\" linastub Varssavi filmifestivalil"}, {"text_idx": "#000043", "text": "Triin Ruumeti \"Tume paradiis\" kogus avana\u0308dalavahetusel u\u0308le 2800 ku\u0308lastuse"}, {"text_idx": "#000046", "text": "Stsenaristide u\u0308hendus jo\u0303udis Hollywoodis suurte stuudiotega kokkuleppele"}, {"text_idx": "#000048", "text": "Arvustus. \"Tume paradiis\": pidu peo pa\u0308rast"}, {"text_idx": "#000051", "text": "Marja-Liisa Plats: la\u0308henen pildiraamatu illustreerimisele nagu rez\u030cisso\u0308o\u0308r"}, {"text_idx": "#000053", "text": "Loodusmuuseumi seenena\u0308itus tegi taasiseseisvunud Eesti ku\u0308lastajarekordi"}, {"text_idx": "#000054", "text": "Teatri- ja muusikamuuseumi kogud kolitakse tuleval aastal Maarjama\u0308ele"}, {"text_idx": "#000055", "text": "Rannarootsi muuseumi na\u0308itusel saab na\u0308ha nii Eesti kui ka va\u0308lismaa ka\u0308bisid"}, {"text_idx": "#000056", "text": "Galerii: loodusmuuseumi na\u0308itusel saab enne metsa minemist endale seened selgeks teha"}, {"text_idx": "#000057", "text": "Edetabel. Aasta parimad albumid 2022"}, {"text_idx": "#000058", "text": "Aasta parimad albumid 2022. Isiklikud edetabelid"}, {"text_idx": "#000059", "text": "U\u0308levaade. Aasta parimad lood 2022"}, {"text_idx": "#000064", "text": "Vaegkuuljatele ja -na\u0308gijateleKasutustingimusedIsikuandmete to\u0308o\u0308tlemisestJupiter+Jupiter IOLasteekraanRaadioteater"}]